**6. Oppilashuoltosuunnitelman toteuttaminen ja seuraaminen**

**6.1. Oppilashuoltosuunnitelman toteuttaminen ja seuraaminen Iittalan yhtenäiskoulussa kevätlukukaudella 2019.**

Tämän arviointiosan on koonnut apulaisrehtori Siukku Erola 7.6.2019. Se esitellään yhteisöllisen oppilashuoltoryhmän ensimmäisessä kokouksessa syyslukukaudella 2019, jolloin asetetaan tavoitteet yhteisöllisen oppilashuollon toiminnalle Iittalan yhtenäiskoulussa lukuvuodeksi 2019 - 20120.

**IYK:n yhteisöllisen opiskeluhuoltoryhmän toiminnasta**

Ryhmä kokoon lukuvuoden aikana kerran kuukaudessa. Ryhmää johtaa apulaisrehtori Siukku Erola. Siihen kuuluvat rehtori, erityisopettajat, psykologi, kuraattori, nuorisotyöntekijä ja terveydenhoitaja. Ryhmän suunnittelu- ja arviointikokouksisiin kutsutaan oppilaiden ja huoltajien edustajat

Yhteisöllinen opiskeluhuoltoryhmä tiedottaa lähettämällä kokousten muistiot työyhteisölle sekä kertomalla ajankohtaista teemoista kokouksissa. Koulun vuosikelloon merkitään tapahtumien ajankohdat.

**Työsuunnitelma lukuvuonna 2018 - 2019**

Iittalan yhtenäiskoulun oppilashuoltosuunnitelmaa kirjattu 14.12.2016. Suunnitelma päivitetään lukukausien alussa.

1. **Dialogisuus ja restoratiivisuus toimintakulttuuriksi koko kouluyhteisöön oppilaiden, huoltajien ja henkilökunnan kohdalla.**

Arviointi:

* Vertaissovittelutoiminta-Verso on koulussamme jo vakiintunut toimintamalli. Versotoiminta on ollut käytössä syyslukukaudella 2018, kevätlukukaudella toiminta oli tauolla. verso-toiminta käynnistyy jälleen syyslukukaudella 2019. Koulussamme toimii 5 opettajaa Verso-ohjaajina ja heitä on johtanut lehtori Vesa Lehtomäki.
* Friends on lasten ja nuorten mielen hyvinvointia edistävä sekä ahdistusta ja masennusta ennaltaehkäisevä ohjelma. Se opettaa lapsia ja nuoria tunnistamaan ja käsittelemään tunteita, kannustaa myönteisiin ajattelumalleihin sekä tarjoaa selviytymiskeinoja vastoinkäymisten ja pettymysten kohtaamiseen. Koulussamme Friends-tunteja pidettiin 1., 4. ja 7. -luokan oppilaille. Friends-jaksoon on sisältynyt yhteensä 20 oppituntia. Tunteja on ollut suunnittelemassa ja toteuttamassa luokanopettajat ja -valvojat, oppilashuollon psykologi Katja Poikkimäki, eo. Kaisa Sihvonen, nuorisotyöntekijä Kukka Heiskanen ja kuraattori Laura Eerola.

Kehittäminen:

Verso- ja Friends-toimintaa jatketaan ja kehitetään Iittalan yhtenäiskoulussa. opettajat ja ohjaajat osallistuvat jatkossakin restoratiivisiin koulutuksiin. Lukuvuonna 2019-2020 Verso-toimintaa johtaa erityisopettaja Kaisa Sihvonen.

Uutena toimintamuotona IYK:ssa käynnistetään tukioppilastoiminta. Tukioppilastoiminnan kehittämisestä vastaa lehtori Minna Oksa.

1. **Tasa-arvosuunnitelman ja yhdenvertaisuussuunnitelman toteuttaminen käytännössä**

Arviointi:

Opetus- ja kulttuuriministeriön tiedotteessa 6.3.2018 todetaan:

Oppilaitoksilla on yksiselitteinen lain tuoma velvoite ehkäistä ennalta seksuaalista häirintää ja puuttua siihen. Julkisuudessa esillä olleet tapaukset ja kouluterveyskyselyt paljastavat, että seksuaalista häirintää kuitenkin esiintyy eikä esiin tulleisiin tilanteisiin ole aina puututtu asianmukaisesti. Iittalan yhtenäiskulussa pidettiin yläkoulun oppilaille tunti seksuaalisen häirinnän ehkäisemisestä aiempana vuonna pidetyn tasa-arvoa ja yhdenvertaisuutta käsittelevien tuntien sijasta. Tosin seksuaalista häirintää ehkäisevien teemojen käsittelyssä sivuttiin luonnollisesti myös tasa-arvo- ja yhdenvertaisuusteemoja.

Lukuvuonna 2018-2019 Iittalan yhtenäiskoulussa 1.-5. -luokilla luokanopettajat ovat vastanneet yhdenvertaisuus, tasa-arvo ja seksuaalisen häirinnän ehkäisemiseen liittyvien aiheiden käsittelemisestä omilla luokillaan. Heille on koottu materiaalin Yhteisöllisen opiskeluhuoltoryhmän kansioon.

Luokka-asteilla 6. - 9. –luokilla oppilaat vastasivat Tasa-arvovaltuuten toimiston laatimaan kyselyyn, jossa käsiteltiin myös kiusaamista. Kyselyiden vastausten perusteella oppilaille pidettiin aiheita käsittelevät oppitunnit, joita pitivät nuorisotyöntekijä Kukka Heiskanen, apulaisrehtori Siukku Erola ja rehtori Anne Laatikainen. Nuoristyöntekijä laati pelin aiheiden käsittelyn struktuuriksi.

Kehittäminen:

Yhdenvertaisuus, tasa-arvo ja seksuaalisen häirinnän ehkäisemiseen liittyvien aiheiden käsittelemisestä jatketaan ennalta laaditun suunnitelman mukaan myös jatkossa.

1. **Yhteistyön lisääminen vanhempainyhdistyksen kanssa yhteisöllisessä opiskeluhuollossa sekä yleisesti koulun toiminnassa**

Arviointi:

Iittalan yhtenäiskoulun vanhempainyhdistys Iittalan kouluvanhemmat ry. toimii aktiivisesti yhteistyössä koulun henkilökunnan kanssa. Yhdistys järjesti mm. Kodin ja koulun illan oppilaille ja heidän vanhemmilleen 27.9.2018. Kouluvanhempien edustajat osallistuvat lukuvuoden aikana yhteisöllisen opiskeluhuoltoryhmän suunnittelu- ja arviointikokouksiin.

Iittalan kouluvanhennat ovat järjestäneet koululaisille mm. pyöräily- ja disco-iltoja. Yhdistys on jakanut 1. luokkalaisille myös pyöräilykypärät.

Kehittäminen:

Haluamme kehittää yhteistyötä Iittalan kouluvanhempien kanssa jatkossakin. Syyslukukauden alkaessa suunnittelemme lukuvuoden toimintaa. Olemme jo alustavasti ehdottaneet restoratiivisen toimintatavan avaamista ja koulutuksen järjestämistä IYK:n oppilaiden huoltajille.

1. **Laaja-alaisena teemana IYK:ssa oli lukuvuonna 2018-2019 L3 Itsestä huolehtiminen ja arjen taidot.** Teema on ollut käsittelyssä koulumme opettajatiimeissä lukuvuoden aikana.

Oppilaiden hyvinvointi -tiimissä. Käytännön toteutuksena oppilaat ovat laatineet mm. Unipassin. Huomaa hyvä -teemalla haluttiin korostaa kykyä havaita hyvä ja kertoa siitä myös muille positiivisen psykologian idean mukaisesti.

Osallisuustiimi laati myös tehtäväehdotuksia käytettäväksi L3-teemojen käsittelyyn 1.-9. -luokissa. Näitä tehtäviä hyödynnetään myös lukuvuonna 2019-2020. Osallisuus-tiimi valmisteli aamunavauksen Vihapuhe/Kivapuhe 10.5.2019.

1. **Muita yhteisöllisen opiskeluhuoltoryhmän kehittämiä ja ylläpitämiä toimintatapoja kouluyhteisön hyvinvoinnin ja turvallisuuden tukemiseksi.**

Syyslukukaudella laadittavat **sosiogrammit** kaikilla luokilla.

Luokkien **ilmapiirikartoitukset** oppilaanohjauksen tunneilla luokka-asteilla 7-9. Niiden tuloksien käsitteleminen oppilaiden kanssa. Oppilaat laativat yhteiset toimintaohjeet omalle luokalle. Asiasta tiedottaminen huoltajille ja opettajille. Terveydenhoitaja käyttää ilmapiirikyselyn tuloksia apunaan laajan terveystarkastuksen yhteydessä.

**Toiminnallisten vanhempainillat** eskareille sekä 6. ja 8. luokkalaisille sekä 2. –luokkalaisille.

Kuinka iittalalainen nuori voi – keskustelutilaisuudet syys- ja kevätlukukaudella.

**Arviointikyselyt** huoltajille Iittalan yhtenäiskoulun toiminnasta ja kehittämisestä syyslukukaudella 2019. Rehtori Anne Laatikainen laati kyselyjen tuloksista tiedotteen oppilaiden huoltajille.

**Kummioppilastoiminnan** ylläpitäminen ja kehittäminen.

Nuorisotyöntekijä ja kuraattori ovat järjestäneet **rentoutumisvälitunteja** yläkoulun oppilaille.

**Välituntitoimintaa 7.-8. -luokkien oppilaille**. Nuorisotyöntekijä jutteli, pelaili ja vietti aikaa yhdessä nuorten kanssa.

Järjestettiin **työrauhatunteja** kahdeksannelle luokalle, joita pitivät kuraattori ja nuorisotyöntekijä.

**Kehittäminen**

Edellä mainittuja toimintatapoja ylläpidetään ja kehitetään jatkossakin.

Kaikkia luokkia koskeva ryhmäytymispäivä 17.9.2019. Tavoitteena on vahvistaa oppilaiden positiivista suhtautumista muihin, vahvistaa kaveritaitoja ja ryhmätoimintaa. Halutaan korostaa myös opettajille heidän vastuutaan mm. ryhmien muodostamisessa.